[อ.เมือง ราดรี]

เข้ามาทำธุระในเมือง ก็มาหาของกินด้วยเลยค่ะ

ร้านซาลาเปานันทวัน มีทีเด็ดที่ซาลาเปาทรงเครื่อง แต่ไปถึงร้านสายไปมาก ซาลาเปาทรงเครื่องหมดค่ะ ซื้อซาลาเปาอย่างอื่นมาลองแทน

1. ซาลาเปาไส้หมูสับ (10฿) -- ลูกไม่ใหญ่มากค่ะ แป้งนุ่มมาก ไส้หมูสับปรุงรสอร่อย

2. ซาลาเปาไส้ฟักทอง (10฿) -- ลูกไม่ใหญ่มากอีกเช่นกัน แป้งนุ่ม ไส้ฟักทองนึ่งไม่หวานมาก อร่อยดีค่ะ

3. หมั่นโถวฟักทอง (10฿) -- ชิ้นนี้ไม่มีไส้นะคะ แป้งสีเหลืองเพราะผสมเนื้อฟักทอง แป้งนุ่มฟูมากๆ รสออกหวานปะแล่มติดปลายลิ้นนิดๆ ทานเพลิน อร่อยมากค่ะ

4. ขนมจีบหมู (ลูกละ 3฿) -- ขนมจีบค่อนข้างเฉยๆ นะคะ แอบแปลกใจ ไส้หมูสับในซาลาเปาอร่อย แต่ในขนมจีบกลับไม่ค่อยโดน แต่ก็พอทานได้ค่ะ

โดยรวมติดใจซาลาเปาค่ะ แป้งนุ่มอร่อย เดี๋ยวต้องหาเวลาไปซ้ำซาลาเปาทรงเครื่องดูค่ะ